
PRODUKTRESUMÉ

for

Ulcergard, oral pasta


0.	D.SP.NR.
34853

1.	VETERINÆRLÆGEMIDLETS NAVN
Ulcergard

Lægemiddelform: Oral pasta
Styrke(r): 370 mg/g

2.	KVALITATIV OG KVANTITATIV SAMMENSÆTNING
1 gram indeholder:

Aktivt stof:
Omeprazol	370 mg

Hjælpestoffer:

	Kvalitativ sammensætning af hjælpestoffer og andre bestanddele
	Kvantitativ sammensætning, hvis oplysningen er vigtig for korrekt administration af veterinærlægemidlet

	Gult jernoxid (E172)
	2 mg

	Ethanolamin
	

	Kaliumsorbat
	

	Kassiakanelolie
	

	Natriumstearat
	

	Kalciumstearat
	

	Ricinusolie, hydrogeneret
	

	Propylenglycol dicaprylocaprat
	

	Sesamolie
	



Blød homogen gul til gulbrun pasta.



3.	KLINISKE OPLYSNINGER

3.1	Dyrearter, som lægemidlet er beregnet til
Hest.

3.2	Terapeutiske indikationer for hver dyreart, som lægemidlet er beregnet til
Til forebyggelse af mavesår hos heste.

3.3	Kontraindikationer
Må ikke anvendes til hopper, hvis mælk er bestemt til menneskeføde.
Må ikke anvendes i tilfælde af overfølsomhed over for det aktive stof eller over for et eller flere af hjælpestofferne.
Se pkt. 3.5.

3.4	Særlige advarsler
Ingen.

3.5	Særlige forholdsregler vedrørende brugen

Særlige forholdsregler vedrørende sikker brug hos de dyrearter, som lægemidlet er beregnet til
Anbefales ikke til dyr under 4 uger gamle eller under 70 kg legemsvægt.

Stress (inkl. træning og konkurrence på højt niveau), fodring, uhensigtsmæssig pasning og pleje kan føre til udvikling af mavesår hos hest. Personer der er ansvarlige for hestens velfærd, bør overveje at reducere den ulcerogene påvirkning ved at tilpasse pasning og pleje, således at en eller flere af følgende fordele opnås: nedsat stress, nedsat faste, forøget optagelse af stråfoder og adgang til græsning.

Særlige forholdsregler for personer, der administrerer veterinærlægemidlet til dyr
Da dette produkt i sjældne tilfælde kan forårsage overfølsomhed, bør direkte kontakt med hud og øjne undgås. 
Personligt beskyttelsesudstyr i form af gummihandsker bør anvendes ved håndtering af veterinærlægemidlet. Undlad at spise og drikke i forbindelse med håndtering og administration af veterinærlægemidlet. Vask hænder samt hud der må have været i kontakt med produktet efter brug. I tilfælde af utilsigtet kontakt med øjnene bør der vaskes øjeblikkeligt med rent vand, og der skal straks søges lægehjælp, og indlægssedlen eller etiketten bør vises til lægen. 
Personer der udvikler en reaktion efter kontakt med produktet bør undgå kontakt med produktet i fremtiden.

Særlige forholdsregler vedrørende beskyttelse af miljøet
Ikke relevant.

3.6	Bivirkninger
Hest:
Ingen kendte.

Indberetning af bivirkninger er vigtigt, da det muliggør løbende sikkerhedsovervågning af et veterinærlægemiddel. Indberetningerne sendes, helst via en dyrlæge, til enten indehaveren af markedsføringstilladelsen eller til den nationale kompetente myndighed via det nationale indberetningssystem. Se indlægssedlen for de relevante kontaktoplysninger.

3.7	Anvendelse under drægtighed, laktation eller æglægning

Drægtighed og laktation:

Laboratorieundersøgelser af rotter og kaniner har ikke afsløret teratogene virkninger.

Veterinærlægemidlets sikkerhed under drægtighed og laktation er ikke fastlagt.
Anvendelse frarådes under drægtighed og laktation.

3.8	Interaktion med andre lægemidler og andre former for interaktion
Omeprazol kan forsinke udskillelsen af warfarin. Der kan ikke forventes anden interaktion med den medicin der sædvanligvis gives til behandling af heste, skønt interaktion med stoffer der metaboliseres af leverenzymer ikke kan udelukkes.

3.9	Administrationsveje og dosering
Til oral anvendelse.

Veterinærlægemidlet er effektivt hos heste uafhængig af race og plejeforhold; føl helt ned til 4 uger gamle og over 70 kg legemsvægt; samt avlshingste.

Én administration dagligt i op til 28 på hinanden følgende dage ved en minimumsdosis på 1 mg omeprazol pr. kg legemsvægt.

Det anbefales at kombinere brugen af produktet med ændringer i opstaldnings- og træningspraksis. Se også teksten under pkt. 3.5.

Hver sprøjte indeholder 4 individuelle daglige doser til heste, der vejer 300 – 544 kg.
Se nedenstående doseringsskema for hjælp til at bestemme den korrekte dosis til din hest.

	Ulcergard 370 mg/g oral pasta til heste – doseringsskema

	Hestens vægt:
	Dosis:

	< 300 kg
	Konsultér en dyrlæge

	300 kg - 544 kg
	1 dosis pr. dag

	> 544 kg
	2 doser administreret efter hinanden som en enkelt daglig dosis



Brugsanvisning:
1. For at indstille sprøjtens stempel: Mens stemplet holdes nede, drejes den riflede ring på stemplet en kvart omgang til venstre og skubbes derefter langs stempelstangen, så den side, der vender mod cylinderen, står ud for den passende markering for den daglige dosis, idet pilen på stemplet justeres med hakket på ringen.
1. Lås ringen på plads ved at dreje den en kvart omgang til højre. Kontrollér, at den er låst (den må ikke længere glide). Kontrollér, at hestens mund ikke indeholder foder før administration.
1. Fjern hætten fra sprøjtens spids.
1. Før sprøjten ind i hestens mundvige.
1. Pres stemplet ned, indtil det stopper ved doseringsringen. Hele dosis skal placeres bagerst på tungen eller dybt i kindhulen.
1. Hesten bør observeres kortvarigt for at sikre, at ingen del af dosis går tabt eller afvises.

Hætten sættes på efter brug.

3.10	Symptomer på overdosering (og, hvis relevant, nødforanstaltninger og modgift)
Der er ikke observeret bivirkninger efter behandling hver dag i 91 dage med omeprazol i dosis op til 20 mg/kg til voksne heste og føl over 2 måneder. 

Der er ikke observeret bivirkninger (især ingen bivirkninger på sædkvalitet eller reproduktionsadfærd) efter behandling hver dag i 71 dage med omeprazol i dosis op til 12 mg/kg til avlshingste. 

Der er ikke observeret bivirkninger efter behandling hver dag i 21 dage med omeprazol i dosis op til 40 mg/ kg til voksne heste.

3.11	Særlige begrænsninger og betingelser for anvendelse, herunder begrænsninger for anvendelsen af antimikrobielle og antiparasitære veterinærlægemidler for at begrænse risikoen for udvikling af resistens
Ikke relevant.

3.12	Tilbageholdelsestid(er)
Slagtning: 1 dag.

Må ikke anvendes til hopper, hvis mælk er bestemt til menneskeføde.


4.	FARMAKOLOGISKE OPLYSNINGER

4.1	ATCvet-kode
QA02BC01

4.2	Farmakodynamiske oplysninger
I undersøgelser, der varede op til 28 dage, har behandling med veterinærlægemidlet i en dosis på 1 mg omeprazol pr. kg legemsvægt pr. dag vist at kunne være medvirkende til at forebygge forekomst af mavesår hos heste under forhold, der kan give anledning til mavesår.

Omeprazol er en protonpumpeinhibitor der tilhører gruppen af substituerede benzimidazoler.
Den er et antacid, til behandling af mavesår. 

Omeprazol undertrykker mavesyresekretionen ved specifik hæmning af H+/K+- ATPase enzymsystemet på den parietale celles sekretoriske overflade. H+/K+- ATPase enzymsystemet er den sure (proton) pumpe i den gastriske mucosa. Da H+/K+- ATPase er det sidste trin involveret i kontrollen af sekretion af syre, blokerer omeprazol sekretionen uafhængig af stimulus. Omeprazol binder irreversibelt H+/K+- ATPase enzymet til den gastriske parietale celle, der pumper hydrogen ioner ind i lumen af maven for kalium ionbytning.
Ved 8, 16 og 24 timer efter behandling af heste med 4 mg/kg/dag oralt blev den pentagastrin-stimulerede mavesyresekretion inhiberet med 99 %, 95 % og 90 % og den basale sekretion med 99 %, 90 % og 83 %.
Den fulde effekt af hæmning af syresekretion opnås inden 5 dage efter den første administration.

4.3	Farmakokinetiske oplysninger
Den gennemsnitlige biotilgængelighed af omeprazol efter oral administration som pasta er 10,5 % (fra 4,1 til 12,7 %). Absorptionen er hurtig og max. plasmakoncentration (Tmax) opnås ca. 1 time efter dosering. Den gennemsnitlige højeste koncentration (Cmax) varierer fra 385 ng/ml til 693 ng/ml efter en dosis på 4 mg/kg. Der er en væsentlig ”first-pass” effekt efter oral administration. Omeprazol metaboliseres hurtigt, fortrinsvis til glucuronider af demethyleret og hydroxyleret omeprazol sulfid (urinvejs metaboliter) og methyl sulfid omeprazol (galdevejs metabolit) så vel som til reduceret omeprazol (begge veje). Efter oral administration af 4 mg/kg kan omeprazol spores i plasma i 9 timer efter behandling og i urin som hydroxyomeprazol og O-desmethylomeprazol efter 24 timer men ikke efter 48 timer. Omeprazol udskilles hurtigt, hovedsagelig via urinvejene (43 til 61 % af dosis) og i mindre grad gennem faeces med en terminal halveringstid der varierer fra 0,5 til 8 timer.
Efter gentaget oral administration er der intet tegn på akkumulering.


5.	FARMACEUTISKE OPLYSNINGER

5.1	Væsentlige uforligeligheder
Ikke relevant.

5.2	Opbevaringstid
Opbevaringstid for veterinærlægemidlet i salgspakning: 18 måneder.
Opbevaringstid efter første åbning af den indre emballage: 28 dage.

5.3	Særlige forholdsregler vedrørende opbevaring
Må ikke opbevares over 30 °C. 
Hætten sættes på efter brug.

5.4	Den indre emballages art og indhold

Indre pakning: 
10 ml sprøjte indeholdende 6,16 g pasta fremstillet af hvide polypropylen sprøjter med en hvid LDPE-hætte, et stempel med gummitop og polypropylenskaft med dosisinddelinger efter legemsvægt.

Ydre pakning og salgspakninger:
· Æske med 7 sprøjter.
· Æske med 1 sprøjte.

Ikke alle pakningsstørrelser er nødvendigvis markedsført.

5.5	Særlige forholdsregler vedrørende bortskaffelse af ubrugte veterinærlægemidler eller affaldsmaterialer fra brugen heraf
Lægemidler må ikke bortskaffes sammen med spildevand eller husholdningsaffald.

Benyt returordninger ved bortskaffelse af ubrugte veterinærlægemidler eller affaldsmaterialer herfra i henhold til lokale retningslinjer og nationale indsamlingsordninger, der er relevante for det pågældende veterinærlægemiddel.

6.	NAVN PÅ INDEHAVEREN AF MARKEDSFØRINGSTILLADELSEN
Boehringer Ingelheim Vetmedica GmbH
Binger Strasse 173
55216 Ingelheim/Rhein
Tyskland

Repræsentant
Boehringer Ingelheim Animal Health Nordics A/S
Weidekampsgade 14 
2300 København S
Danmark

7.	MARKEDSFØRINGSTILLADELSESNUMMER (-NUMRE)
74966

8.	DATO FOR FØRSTE TILLADELSE
18. juni 2026

9.	DATO FOR SENESTE ÆNDRING AF PRODUKTRESUMÉET
-

10.	KLASSIFICERING AF VETERINÆRLÆGEMIDLER
BP

[bookmark: _Hlk73467306]Der findes detaljerede oplysninger om dette veterinærlægemiddel i EU-lægemiddeldatabasen (https://medicines.health.europa.eu/veterinary).

